News Update: ตลาดหุ้นอินเดียใกล้แซงหน้าอังกฤษ มูลค่าพุ่ง 37% แตะ $3.5 ล้านล้าน ดอกเบี้ยต่ำและ นลท.รายย่อย ช่วยหนุน - FINNOMENA
มูลค่าตลาดหุ้นอินเดียใกล้แซงหน้าตลาดหุ้นอังกฤษ โดยตได้รับแรงหนุนจากอัตราดอกเบี้ยที่ต่ำเป็นประวัติการณ์ และการลงทุนของนักลงทุนรายย่อยที่ทำสถิติสูงสุด
12 ต.ค. 2564

มูลค่าตลาดหุ้นอินเดียใกล้แซงหน้าตลาดหุ้นอังกฤษ ซึ่งเป็นตลาดหุ้นที่มีมูลค่าสูงสุดในโลกอันดับ 5 โดยตลาดหุ้นอินเดียได้รับแรงหนุนจากอัตราดอกเบี้ยที่ต่ำเป็นประวัติการณ์ และการลงทุนของนักลงทุนรายย่อยที่ทำสถิติสูงสุด
ข้อมูลจาก Bloomberg รายงานว่า ในปีนี้มูลค่าตลาดหุ้นอินเดียพุ่งขึ้น 37% สู่ 3.46 ล้านล้านดอลลาร์ ซึ่งมูลค่าได้ใกล้เคียงกับตลาดหุ้นอังกฤษที่เพิ่มขึ้น 9% ที่มูลค่า 3.59 ล้านล้านดอลลาร์ โดยมูลค่าดังกล่าวแสดงเพียงบริษัทที่จดทะเบียนในอินเดียเท่านั้น ซึ่งหากรวมบริษัทอินเดียที่ไปจดทะเบียนในต่างประเทศ และ ตราสารแสดงสิทธิการฝากหลักทรัพย์ต่างประเทศ (DR) มูลค่าจะสูงกว่านี้มาก
หากมูลค่าตลาดหุ้นของทั้ง 2 ประเทศมาใกล้กัน ตลาดหุ้นอินเดียจะได้เปรียบจากทั้งศักยภาพในการเติบโต ความสดใสของภาคเทคโนโลยีที่มีธุรกิจจำนวนมากเข้าสู่ตลาดหุ้นในปีนี้ และยังได้รับประโยชน์จากความเชื่อมั่นในตลาดหุ้นจีนที่แย่ลง ในขณะที่ความไม่แน่นอนของ Brexit ยังคงส่งผลกระทบต่อตลาดหุ้นอังกฤษ
Roger Jones จาก London and Capital Asset Management กล่าวว่า อินเดียถูกมองว่าเป็นตลาดหุ้นที่น่าสนใจลงทุน เพราะมีศักยภาพในการเติบโตระยะยาวที่ดีจากการเป็นประเทศกำลังพัฒนา และมีฐานทางการเมืองที่มั่นคง ในขณะที่อังกฤษถูกลดความสนใจตั้งแต่ผลประชามติ Brexit
ดัชนี S&P BSE Sensex พุ่งขึ้นมากกว่า 130% นับตั้งแต่ช่วงเดือน มี.ค. ปีที่แล้ว และทำให้นักลงทุนได้รับผลตอบแทนสกุลเงินดอลลาร์เฉลี่ยต่อปี 15% ตลอด 5 ปี มากกว่าผลตอบแทนของดัชนี FTSE 100 ของอังกฤษที่ 6% ต่อปี
เมื่อเดือนที่ผ่านมา Sunil Koul จาก Goldman Sachs คาดว่า มูลค่าของตลาดหุ้นอินเดียจะพุ่งสู่ 5 ล้านล้านดอลลาร์ ในปี 2024 โดยมาจากการ IPO ของบริษัทต่างๆ ในช่วง 2-3 ปีข้างหน้าถึง 400,000 ล้านดอลลาร์
อ้างอิง: https://www.bloomberg.com/news/articles/2021-10-11/roaring-india-stock-market-on-track-to-overtake-u-k-s-in-value?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นอินเดีย
อังกฤษ
อินเดีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA